Bakisiimba

**Bakisimba** **seɛre** (Baakisiimba) meŋ naŋ e **Nankasa** bee **Muwogola** e la sããkoŋ seɛre tɔ naŋ yire a Baganda noba naŋ be Buganda Kingdom a Central Uganda poɔ. Sagedeebo wuli ka o muni/pare yi la Nabugiraa Ssuuna kyɛnɛ eŋɛ naŋ yi Buganda Kingdom. A seɛre fɔrɔ na da maŋ seɛ la a Buganda Royal Court poɔ sansaŋkori wagere na ane o taa yipɔgeloŋ tɔna ane social tɔna a laŋyiri poɔ ane gbɛɛ yaga ba maŋ seɛ o la bal kpaaroŋ wagere, butubutu diibu, ane tige kpaaroŋ.

## Yelkorɔ
A Bakisimba Seɛre pare buli yizie na baŋ tu la gaa yuomo kɔɔre kɔɔre naŋ tɔle, ane o pare buli yi la a Baganda noba sããkonnoŋ poɔ. A seɛre e la bone naŋ be a Baganda yipɔge ta yuomo kɔɔre naŋ ba poɔrɔ. O e la seɛre naŋ pore paa ane sããkoŋ seɛre ba naŋ seɛrɛ paa Uganda poɔ. Sagedeebo wuli ka a seɛre muni/pare yi la Nabugiraa Ssuuna kyɛnɛ eŋɛ naŋ yi Buganda Kingdom. O da daŋ e la Buganda Royal Court seɛre a sansaŋkori bebie wagere eŋɛ ane sagedeebo wuli ka a seɛre da maŋ seɛ la na eŋ a nenseere ane kpinni, a sɔrɔ a maaloo ane guubu. Wagere naŋ tɔle zuiŋ, o leɛre leɛrɛ la te leɛ noɔreyeni bomannaa, pɔlebo ane yipɔgeloŋ gubaroo.

## A Seɛre Sããkonnoŋ Gbɛɛ Bimmu ane Kyɛmbo
Bakisimba Seɛre yelsoore ama la o meseroŋ faŋa leɛbo kyɛmbo, lanleebu kpɛtaaloŋ, ane faŋa gbɛɛ leɛbo dɔba ane pɔgeba zaa naŋ maŋ seɛ. A seɛseɛreba gbɛɛ yaga maŋ guoli la vileŋgu eŋɛ a yire yeni yeni seɛrɛ ire ba gɔɔroŋ kyɛ ka ba kyɛlɛɛ na kporo nuuri ennɛ, yiele, ane terɛ yiele lanleebu sommo. A seɛre maŋ poɔ la nuuri leɛbo parɛɛ yaga, ɛgebo, gbɛɛ toɔbo, ane seɛ leɛbo, a kuro kaabo ane kaama vɔlaa seɛre a laŋ ne boŋŋmeɛre tɛɛtɛɛ teseŋ 'gourd rattles' (Nseege), naabo eele peɛlaa (engoombe), Ngalabi ane gaŋgarre tɛɛtɛɛ teseŋ Mpuunyi, Nankasa ane Mbuut.

## Tɔna ane Yipɔgeloŋ kpɛzie
Bakisimba Seɛre taa la yipɔgeloŋ kpɛzie naŋ ba poɔrɔ a Baganda laŋyiri poɔ. O maŋ yuo la vuo ko senselɛ senloo, a manna emotions, ane dire nimize bɔɔ a noba nyɔvoɛ poɔ bee a laŋyiri zaa poɔ. A seɛre areko la seeloŋ noɔreyeni, a baara laŋ boobo, baaloŋ leɛ maale nyɔgebo a noba laŋkpeɛbo poɔ. O meŋ la e la te yizie bonwuli bone, a korɔ a laŋyiri mɛmbare sori ka ba na nyɔge taa ne ba sããkonnoŋ a gu ba yipɔgeloŋ sããkonnoŋ.

## Kyiluu
A Bakisimba seɛre e la a Baganda yipɔge  nimizeɛ kyɛlee. O maŋ seɛ la lambori yaga eŋɛ teseŋ kultaa (pɔge beɛle), naa bimmu, ane yipɔge lambori mine. A seɛre meŋ maŋ de la na di bomma diibu wagere tigiri. Ba sagedeebo wuli ka a seɛre maŋ wane la zunɔɔ ane zunɔɔloŋ a laŋyiri poɔ. Yuomo naŋ pare, a Bakisimba Seɛre nyɛ la yuori lɔŋ ne a Baganda laŋyiri ane leɛ Uganda yipɔgeloŋ gbɛre nimizeɛ zie kyɛlee. Gbɛɛ yaga o maŋ seɛ la a paaloŋ kpaaroŋ eŋɛ, paalonne tige, 'showcases', a areko a paaloŋ yipɔgeloŋ sããkonnoŋ tɛɛtɛɛ. A seɛre meŋ la inspired contemporary artists, naŋ derɛ  incorporate elements of Bakisimba bomma ennɛ ba yiele poɔ ane gɔɔ yi deɛŋ, a naŋ yaara o kyiluu gɛrɛ. 

## Enfuomo

File:Uganda Traditional Dance Performances at Ndere Centre 30.jpg|thumb|Bakisimba Traditional Dance
File:Muwogola Kiganda dance.jpg|thumb|Muwogola kiganda dance
File:Uganda Traditional Dance Performances at Ndere Centre 27.jpg|thumb|Bakisimba
File:Muwogola Dance.jpg|thumb|Children performing Muwogola dance on a ceremony


## Kanne Gaa Nimitɔɔre

* Smith, John. "Bakisimba Dance: A Cultural Celebration of the Baganda People". *Journal of African Studies*. **42** (2): 45–62.
* Johnson, Maria. "Traditions in Motion: The Evolution of Bakisimba Dance." International Conference on Cultural Heritage Preservation, 2017, pp.&nbsp;123–136.
* Ntanda, Joseph. "The Significance of Bakisimba Dance in the Baganda Community." Journal of African Cultural Studies, vol. 28, no. 4, 2015, pp.&nbsp;89–102.
*

## Sommo Yizie